Egizaklarni tarbiyalayotgan yulduzli juftliklar (foto)

Egizak farzandlarni tarbiyalash hammaning ham orzusi. Bu borada ikki karra omadli yulduz ota-onalarga esa havas qilsa arziydi.
Alla Pugachyova va Maksim Galkin

Alla Pugachyova va Maksim Galkin 2011-yilda oila qurgan. Ular yosh orasidagi tavofutlarga qaramay, ota-ona bo‘lishga muvaffaq bo‘ldi. Bu masalada xonanda hamda komik aktyorning egizaklarini dunyoga keltirishda surrogat ona yordam bergan.
Selin Dion va Rene Anjelil

2011-yilda qo‘shiqchi va uning marhum eri Renening birinchi to‘ng‘ich o‘g‘li – Rene Sharl dunyoga kelgan. Oradan 9 yil o‘tib, Eddi va Nelson ismli egizaklar tug‘ilgan. 2016-yilda yulduzning turmush o‘rtog‘i saraton kasalligidan vafot etgan. Hozirda Selin farzandlarini bir o‘zi tarbiya qilmoqda.
Anjelina Joli va Bred Pitt

Ma’lumotlarga ko‘ra, sobiq juftlik – Bred Pitt va Anjelina Joli sun’iy urug‘lantirish orqali o‘g‘li − Noks Leon va qizi – Vivenn Marshelin ismli egizak farzand ko‘rgan. Umuman olganda, ularning 6 ta farzandi bor va uchtasi asrab olingan.
Juliya Roberts va Deniel Moder

Xabarlarga ko‘ra, Juliya va uning turmush o‘rtog‘i ham sun’iy urug‘lantirish muolajasidan foydalangan va qizi Xeyzel hamda o‘g‘li Finneusni dunyoga keltirgan. Oradan uch yil o‘tib, ularning oilasida yana bir o‘g‘il − Genri tug‘ilgan.
Jennifer Lopes va Mark Entoni

Jennifer va Entonining turmushi uzoqqa bormagan. Ammo Jenni o‘tmishidan afsuslanmaydi, chunki u onaga aylangandi. 2008-yilda ularning uzoq kutilgan egizaklari dunyoga kelgan. Shuningdek, Jenni egizaklari Maks va Emmaga sun’iy urug‘lantirish ortidan homilador bo‘lganligi haqida mish-mishlar tarqalgan.
Sara Jessika Parker va Mettyu Broderik

Sara Jessika Parker va Mettyu Broderik birinchi farzandi Jeymsdan keyin ham uzoq vaqt yana ota-ona bo‘lish orzusida bo‘lgan. Ammo bu natija bermagan. Shundan so‘ng juftlik 2009-yil surrogat ona yordamida Marion va Tabide ismli egizak qizli bo‘lgan.